BRR ออกหุ้นกู้ 600 ลบ. อายุ 2 ปี เปิดจอง 23-25 พ.ย.นี้
BRR ออกหุ้นกู้ 600 ลบ. อายุ 2 ปี ดอกเบี้ย 4.50% ขายผู้ลงทุนทั่วไป-สถาบัน เปิดจอง 23-25 พ.ย.นี้ ระดมทุนเพื่อใช้ในการลงทุนโครงการ-เป็นเงินทุนหมุนเวียน
16 พ.ย. 2558

 บริษัท น้ำตาลบุรรัมย์ จำกัด (มหาชน) หรือ BRR ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) การเสนอขายหุ้นกู้ มูลค่ารวม 600 ล้านบาท อายุ  2 ปี ครบกำหนดไถ่ถอนปี พ.ศ.2560 กำหนดอัตราดอกเบี้ยคงที่ร้อยละ 4.50 ต่อปี
ทั้งนี้เสนอขายให้แก่ผู้ลงทุนทั่วไป และ/หรือ ผู้ลงทุนสถาบัน ระยะเวลาจองซื้อระหว่าวันที่ 23-25 พ.ย.58 โดยมีผู้จัดการการจัดจำหน่ายหุ้นกู้ครั้งนี้ คือ ธนาคารกรุงไทย และ บล.เคที ซิมิโก้  โดยมีบล.เคที ซิมิโก้ เป็นที่ปรึกษาทางการเงิน
โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ เพื่อจัดหาเงินทุนสำหรับใช้ในการลงทุนโครงการ และ/หรือเป็นเงินทุนหมุนเวียนในการดำเนินกิจการของบริษัท
สำหรับอันดับความน่าเชื่อถือของหุ้นกู้ “BB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 9 ต.ค.58
 